CELEX: 52022HB0003
Language: fi
Date: 2022-02-17 00:00:00
Title: Euroopan keskuspankin suositus, annettu 17 päivänä helmikuuta 2022, Euroopan unionin neuvostolle Bank of Greecen ulkopuolisista tilintarkastajista (EKP/2022/3) 2022/C 102/01

2.3.2022   
            
            
               FI
            
            
               Euroopan unionin virallinen lehti
            
            
               C 102/1
            
         
      EUROOPAN KESKUSPANKIN SUOSITUS,
      annettu 17 päivänä helmikuuta 2022,
      Euroopan unionin neuvostolle Bank of Greecen ulkopuolisista tilintarkastajista
      (EKP/2022/3)
      (2022/C 102/01)
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 27.1 artiklan,
      sekä katsoo seuraavaa:
      
                  (1)
               
               
                  Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden kansallisten keskuspankkien tilit, joiden rahayksikkö on euro.
               
            
                  (2)
               
               
                  Bank of Greecen nykyisten ulkopuolisten tilintarkastajien, Deloitte Certified Public Accountants S.A.:n, toimikausi päättyy tilikauden 2021 tilintarkastuksen jälkeen. Tämän vuoksi on tarpeen nimittää uudet ulkopuoliset tilintarkastajat tilikaudesta 2022 alkaen.
               
            
                  (3)
               
               
                  Bank of Greece on valinnut Ernst & Young (Hellas) Certified Auditors Accountants S.A.:n ulkopuolisiksi tilintarkastajikseen tilikausiksi 2022–2026 siten, että toimikausi on mahdollista uusia tilikausiksi 2027–2028,
               
            ON HYVÄKSYNYT TÄMÄN SUOSITUKSEN:
      Suosituksena on, että Ernst & Young (Hellas) Certified Auditors Accountants S.A. nimitetään Bank of Greecen ulkopuolisiksi tilintarkastajiksi tilikausiksi 2022–2026 siten, että toimikausi on mahdollista uusia tilikausiksi 2027–2028.
      
         Tehty Frankfurt am Mainissa 17 päivänä helmikuuta 2022.
         
            
               EKP:n puheenjohtaja
            
            Christine LAGARDE